EkBass/fiwiki-20250220-pages-articles huggingface dataset:
Alemannia Aachen

Alemannia Aachen (koko nimi: Aachener Turn- und Sportverein Alemannia 1900 e.V.) on vuonna 1900 perustettuhttp://www.alemannia- aachen.de/v1/archiv/geschichte_1900_1909/index.htm , Aachenista kotoisin oleva jalkapalloseura, joka pelaa Saksan neljänneksi korkeimmalla sarjatasolla Regionalliga Westissä. Kaudeksi 2006–2007 joukkue nousi pitkän tauon jälkeen 1. Bundesliigaan mutta putosi kauden päätteeksi jälleen toiselle sarjatasolle sijoituttuaan liigassa 17:nneksi. Edellisen kerran joukkue pelasi 1. Bundesliigassa kaudella 1969–1970. Perinteinen seura nousi joulukuussa 2009 2. Bundesliigan maratontaulukon kärkisijalle.http://www.fussballdaten.de/zweiteliga/ewigetabelle Seuralla on noin 10 000 jäsentä. Edustusjoukkue on toiminut osakeyhtiömuotoisena vuodesta 2006.http://www.alemannia-aachen.de/v1/archiv/nachrichten/6560.news_detail.htm Kausina 2007–2009 seuraa edusti yksi suomalainen, keskikenttäpelaaja Pekka Lagerblom. Seuran kuuluisin kasvatti nykypelaajista on Saksan maajoukkuepelaaja Torsten Frings. Jalkapallon lisäksi seuraan kuuluu lentopallo-, pöytätennis-, sulkapallo- ja yleisurheilujaostot. == Saavutukset == *Saksan cup finalisti: (3): 1953–1954, 1964–1965, 2003–2004 *Saksan 1. Bundesliiga toinen sija (1): 1968–1969 *Regionalliga West mestari (2): 1963–1964, 1966–1967 *Regionalliga West/Südwest mestari (1): 1998–1999 *UEFA Cup 32 parhaan joukossa (1): 2004–2005 == Stadion == Vanha Tivoli stadion toimi pelipaikkana vuodesta 1908 kauden 2008/2009 loppuun. Kaudeksi 2009–2010 seura siirtyi pelaamaan lähelle rakennetulle uudelle Tivoli stadionille, jonka kapasiteetti on 32 900\. == Kirjallisuus == * Franz Joseph Küsters, Walter Römer et al.: Olé Alemannia - Fussballgeschichten vom Aachener Tivoli, Alano Verlag, Aachen, ISBN 978-3924007324 * Franz Creutz (kokoaja): Spielt am Samstag unser Fußballclub - Das Alemannia-Fanbuch, Meyer & Meyer Verlag, ISBN 978-3-89899-322-7 * Franz Creutz (kokoaja): Operation Bundesliga - Das Tagebuch des Alemannia-Aufstiegs, Meyer & Meyer Verlag, ISBN 978-3-89899-260-2 == Lähteet == == Aiheesta muualla == * Virallinen kotisivu * Stadionin kotisivu * Alemannia Aachen UEFA Cupissa 2004/2005 Luokka:Saksalaiset jalkapalloseurat Luokka:Nordrhein-Westfalenin jalkapallo Luokka:Vuonna 1900 perustetut urheiluseurat Luokka:Aachen
Cheyne Fowler

Cheyne Fowler (s. 8. maaliskuuta 1982 Kapkaupunki, Etelä-Afrikka) on eteläafrikkalais-suomalainen jalkapalloilija, joka edustaa Roihuvuoren Ruiskua. Hän on pelipaikaltaan puolustava keskikenttäpelaaja. Fowler on syntynyt Etelä-Afrikassa, mutta hänellä on ollut vuodesta 2006 myös Suomen kansalaisuus. Fowler edusti Veikkausliigassa pelannutta Vaasan Palloseuraa kausina 2012–2014. Sitä ennen hän pelasi Helsingin Jalkapalloklubissa kausina 2009–2011. Vuosina 2003–2008 hän edusti Valkeakosken Hakaa. Fowler voitti Suomen mestaruuden Hakassa 2004 sekä jokaisella kolmella HJK-kaudellaan (2009–2011). Fowler aloitti varusmiespalveluksen suorittamisen Urheilukoulussa lokakuussa 2010. ==Saavutukset== * Suomen mestaruus 2004, 2009, 2010, 2011 ** SM-hopea 2003, 2007 ** SM-pronssi 2006, 2013 * Suomen Cup 2005 ==Lähteet== ==Aiheesta muualla== * Fowlerin tiedot Veikkausliigan sivuilla Luokka:Suomalaiset jalkapalloilijat Luokka:Eteläafrikkalaiset jalkapalloilijat Luokka:Jalkapallon Suomen mestarit Luokka:Vuonna 1982 syntyneet Luokka:Elävät henkilöt
Jussi-Pekka Sorri

Jussi-Pekka Sorri (s. 29. toukokuuta 1988) on suomalainen jalkapalloilija, joka edustaa Kakkosessa pelaavaa Hämeenlinnan Härmää. 174 senttimetriä pitkä FC Hakan kasvatti Sorri on monipuolinen pelaaja, joka pystyy pelaamaan niin puolustuksessa kuin keskikentällä. == Aiheesta muualla == *Sorrin tiedot FC Hakan sivuilla Luokka:Suomalaiset jalkapalloilijat Luokka:Vuonna 1988 syntyneet Luokka:Elävät henkilöt
Victor D’Hondt

Victor Joseph Auguste D’Hondt (20. marraskuuta 1841 – 30. toukokuuta 1901) oli belgialainen lakimies, oikeustieteen professori ja matemaatikko Gentin yliopistossa. Hän esitteli vuonna 1878 D’Hondtin vaalimenetelmän. Menetelmässä puolueiden saamien paikkojen suhde on melko lähellä äänimäärien suhdetta. Menetelmä on käytössä muun muassa Alankomaissa, Argentiinassa, Belgiassa, Bulgariassa, Chilessä, Espanjassa, Irlannissa, Israelissa, Itävallassa, Japanissa, Kroatiassa, Paraguayssa, Portugalissa, Puolassa, Skotlannissa, Sloveniassa, Suomessa, Sveitsissä, Tšekissä, Turkissa ja Walesissa. Luokka:Asianajajat Luokka:Belgialaiset matemaatikot Luokka:Belgialaiset professorit Luokka:Vuonna 1841 syntyneet Luokka:Vuonna 1901 kuolleet
Robert Adams, Jr.

Robert Adams Junior (26. helmikuuta 1849 Philadelphia, Pennsylvania – 1. kesäkuuta 1906 Washington, D.C.) oli yhdysvaltalainen poliitikko ja lakimies Pennsylvanian osavaltiosta. Adams syntyi Philadelphiassa, Pennsylvaniassa, ja valmistui Pennsylvanian yliopistosta vuonna 1869. Hän toimi Yhdysvaltain geologisen tutkimuslaitoksen jäsenenä Yellowstonen kansallispuiston tutkimuksissa 1871–1875. Adams kuului Pennsylvanian senaattiin vuosina 1883–1886 ja vuodesta 1893 kuolemaansa Yhdysvaltain kongressin edustajainhuoneeseen. Lisäksi hän toimi vuosina 1889–1890 Yhdysvaltain Brasilian-suurlähettiläänä. Adams ampui itsensä Washingtonissa vuonna 1906.https://www.nytimes.com/1906/06/02/archives/congressman-a-suicide-after- losses-at-bridge-stocks-too-had-gone.html == Lähteet == Luokka:Yhdysvaltain senaatin jäsenet Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Yhdysvaltain suurlähettiläät Luokka:Yhdysvaltalaiset juristit Luokka:Itsemurhan tehneet Luokka:Vuonna 1849 syntyneet Luokka:Vuonna 1906 kuolleet
André Sainte-Laguë

André Sainte-Laguë (20. huhtikuuta 1882 – 18. tammikuuta 1950) oli ranskalainen matemaatikko ja graafiteorian uranuurtaja. André Sainte-Laguë on kehittänyt Sainte-Laguë vaalimenetelmän, jonka hän julkaisi 1910. Sainte-Laguë vietti osan nuoruuttaan Tahitilla. Hän väitteli vuonna 1924 mutta jatkoi lyseon opettajana vuoteen 1938 asti. Toisen maailmansodan aikana Sainte-Laguë toimi aktiivisesti Ranskan vastarintaliikkeessä ja joutui joksikin aikaa saksalaisten miehitysjoukkojen vangiksi. == Lähteet == Luokka:Ranskalaiset matemaatikot Luokka:Vuonna 1882 syntyneet Luokka:Vuonna 1950 kuolleet
Nils Katajainen

Nils Edvard Katajainen (31. toukokuuta 1919 Helsinki – 16. tammikuuta 1997 Helsinki) oli suomalainen hävittäjälentäjä ja Mannerheim-ristin ritari. Sotilasarvoltaan hän oli vääpeli. Hän lensi 196 sotalentoa ja ampui alas 35 vastustajan konetta. Parturi Oskar Katajaisen ja hänen vaimonsa Jenny Katajaisen perheeseen syntynyt Nils Katajainen aloitti sotilasuransa astumalla vapaaehtoisena Ilmavoimien palvelukseen vuonna 1939. Käytyään reservin aliupseeriohjaajakurssin hänet ylennettiin alikersantiksi 5. elokuuta 1940. Lentolaivueissa 24 ja 32 tapahtuneen jatkokoulutuksen jälkeen hänet kotiutettiin 1. maaliskuuta 1941. Jatkosotaa edeltävässä liikekannallepanossa Katajainen sijoitettiin Lentolaivue 24:ään, jossa hän kuului kolmannen lentueen lentävään henkilökuntaan. Hän saavutti Brewster -hävittäjällä 17 ja myöhemmin laivueen kalustoksi tulleella Messerschmitt Bf 109 -hävittäjällä 18 ilmavoittoa. Katajainen haavoittui pahoin ilmataistelua seuranneessa pakkolaskussa 5. heinäkuuta 1944. Sairaalahoidon ja sitä seuranneen toipumisloman jälkeen Katajainen kotiutettiin 10. marraskuuta 1944, ja hänet nimitettiin Mannerheim-ristin ritariksi 21. joulukuuta 1944 numerolla 170.Hurmerinta–Viitanen 1994 s. 124 Katajainen oli ainut Mannerheim-ristin saanut reserviläislentäjä. Sodan jälkeen Katajainen toimi muun muassa yrittäjänä sekä Helsingin kaupungin palveluksessa. == Kirjallisuus == * Mustonen, Harri: Ritari Nils Katajaisen lentäjätaival. Koala-kustannus, 2022. ISBN 978-952-229-223-0. == Lähteet == * * === Viitteet === Luokka:Suomalaiset hävittäjälentäjät Luokka:Mannerheim-ristin ritarit Luokka:Vuonna 1919 syntyneet Luokka:Vuonna 1997 kuolleet
Secretum Philosophorum

Secretum Philosophorum () on 1300-luvulta peräisin oleva latinankielinen kirja, jota käyttivät muun muassa taikurit ja hovinarrit. Kirja esittelee useita taikatemppuja ja alkemiallisia keinoja huijata yleisöä. Esimerkiksi vesi muutetaan viiniksi kastamalla leivänpalasia tummaan viiniin, kuivattamalla palaset auringossa ja pudottamalla ne vesitynnyriin kenenkään huomaamatta. == Lähteet == *Kevään 2007 A-englannin ylioppilaskoe, sivu 3 *Clarke, M. (2009) “Writing recipes for non-specialists c.1300: The Anglo- Latin Secretum Philosophorum, Glasgow MS Hunterian 110”, in Sources and Serendipity: Testimonies of Artists' Practice Edited by Erma Hermens and Joyce H Townsend, pp. 50-64 and Plate 18. London: Archetype Publications http://www.archetype.co.uk/ Luokka:Latinankieliset kirjat Luokka:1300-luvun kirjat
Pietari Holopainen

Pietari Holopainen (s. 26. syyskuuta 1982 Kuopio) on entinen suomalainen jalkapalloilija, joka edusti viimeksi Veikkausliigassa pelannutta Kuopion Palloseuraa. Hän oli pelipaikaltaan keskuspuolustaja. Holopainen siirtyi Kuopion Palloseuraan kaudeksi 2010 Valkeakosken Hakasta. Hakan kanssa sopimuksen juuri ennen kautta 2007 tehnyt Holopainen pelasi kauden 2006 Ykkösessä MP:n riveissä. Liigakokemusta Holopaiselle on kasvattajaseura KuPS:n ajoilta, jolloin hän pelasi 44 liigaottelua, tehden 3 maalia. Kauppatieteitä opiskeleva Holopainen debytoi Veikkausliigassa kaudella 2001 ottelussa Jazzia vastaan.Veikkausliiga.com: Pietari Holopainen sopimukseen Hakan kanssa ==Lähteet== ==Aiheesta muualla== *Holopainen FC Hakan sivuilla Luokka:Suomalaiset jalkapalloilijat Luokka:Vuonna 1982 syntyneet Luokka:Elävät henkilöt
Perhoskämmekät

Perhoskämmekät (Phalaenopsis) on kämmekkäkasvien suku, johon kuuluu noin 60 kaakkoisaasialaista trooppista lajia. Suvun lajeista on tehty lukuisia risteymiä, joista on tullut suosituimpia orkideoita huonekasvatuksessa.Phalaenopsis species A-Z (kuvia) Sana Phalaenopsis tulee kreikasta, jossa se koostuu sanoista phalaina (yöperhonen) ja opsis (kaltainen). Eräiden lajien kukinnot nimittäin muistuttavat lennossa olevaa yöperhosta.Phalaenopsis Orchids, or Moth Orchids Orchids of Wickford ==Kuvaus== Perhoskämmeköitä esiintyy luonnossa Himalajan etelärinteiltä Polillon ja Palawanin saarille Filippiineillä sekä Pohjois-Australiaan. Niiden elinympäristöstä ja ekologiasta tiedetään yhä verrattain vähän, sillä kenttätutkimusta ei ole juuri tehty viime vuosikymmeninä. Useimmat perhoskämmekät kasvavat päällyskasveina latvuskerroksen alapuolella puiden varsilla ja toisinaan kivillä, jossa ne eivät juuri saa suoraa auringonvaloa. Niitä esiintyy niin trooppisissa alankosademetsissä kuin kuivan ja viileän kauden monsuunimetsissä. Perhoskämmekät kasvattavat yksittäisen varren, jonka kärjestä kasvaa vastakkaisia, soikeita ja meheviä lehtiä sitä mukaa, kun alimmat lehdet lakastuvat. Kukkavarsi ilmestyy lehtihangasta; kukat ovat useimmilla lajeilla suurehkoja ja värikkäitä. Yhden kukinnon kuihduttua samasta kukkavarresta voi kasvaa uusia kukintoja tai toisinaan keikejä, pieniä varsitaimia. Etenkin risteymät saattavat kukkia yhtäjaksoisesti jopa vuoden ajan. Eräät perhoskämmekät, kuten P. violacea, muuttavat kukkansa pölytyksen jälkeen vihreiksi ja meheviksi, jolloin ne pystyvät yhteyttämään. == Lajeja == * valkoperhoskämmekkä (Phalaenopsis amabilis) * raitaperhoskämmekkä (Phalaenopsis cornu-cervi) * siroperhoskämmekkä (Phalaenopsis equestris) * lakkaperhoskämmekkä (Phalaenopsis pulchra) ==Kasvatus== Huonekasveina suosituimpia perhoskämmeköitä ovat risteymät, jotka on saatu pääosin lajeista P. amabilis, P. schilleriana ja P. stuartiana. Risteymät viihtyvät huoneoloissa huomattavasti paremmin kuin luonnonlajit. Perhoskämmekät viihtyvät valoisalla itä- tai länsi-ikkunalla, jossa ne ovat suojassa paahtavalta auringolta. Lämpötilan on oltava yli 18 astetta ympäri vuoden.Pirilän kukkatalo (toimimaton linkki) Ilmankosteus on pidettävä mahdollisimman suurena, joskaan risteymät eivät yhtä helposti kärsi kuivasta ilmasta. Perhoskämmeköiden juuret ovat yhteyttäviä, joten ruukuksi sopii parhaiten läpinäkyvä muoviruukku. Kasvualustaksi sopii männynkaarnan palaset. Kasvualusta tulee pitää tasaisen kosteana, mutta kasvi ei kestä jatkuvaa märkyyttä eikä kasvualusta saa myöskään täysin kuivua. Talvella riittää kastelu kerran viikossa mahdollisimman puhtaalla vedellä, kesällä kastelu kahdesti viikossa voi olla tarpeen. == Lähteet == == Aiheesta muualla == * Finto: Kassu – Kasvien suomenkieliset nimet: Phalaenopsis * Suomen Lajitietokeskus: Perhoskämmekät – Phalaenopsis *United States Department of Agriculture (USDA): Phalaenopsis *Flora of China: Phalaenopsis Luokka:Kämmekkäkasvit Luokka:Huonekasvit Luokka:Seulonnan keskeiset artikkelit
Adrián Campos

Adrián Campos Suñer (17. kesäkuuta 1960 Alcira, Valencia, Espanja – 27. tammikuuta 2021) oli espanjalainen Formula 1 -kuljettaja. Hän osallistui urallaan 21 kilpailuun, joista hän ei onnistunut saamaan yhtään MM-pistettä. Campos pääsi maaliin vain kahdessa kilpailussa, syynä keskeytyksiin olivat enimmäkseen tekniset viat eivätkä ajovirheet. Keskeytysten suuren määrän takia Campos kuitenkin menetti motivaationsa vuonna 1987, ja seuraavana vuonna hänet korvattiin Pierluigi Martinilla, koska Campos oli karsiutunut kolmesta kilpailusta perättäin. Kilpauransa jälkeen Campos on auttoi Fernando Alonsoa ja Marc Genéä heidän urillaan. Camposin johtama Campos Grand Prix -talli valittiin mukaan Formula 1 -sarjaan kaudelle . Ennen kauden alkamista talli vaihtoi nimensä Hispania Racingiksi. Hänen poikansa Adrián Campos Jr. on myös kilpa-autoilija ja Campos-tallin päällikkö. == Formula 1 -saavutukset == Vuosi Talli 1 2 3 4 5 6 7 8 9 10 11 12 13 14 15 16 Sijoitus Pisteet 1987 Minardi BRA DSQ SMR Kesk. BEL Kesk. MON DNS USE Kesk. FRA Kesk. GBR Kesk. GER Kesk. HUN Kesk. AUT Kesk. ITA Kesk. POR Kesk. ESP 14 MEX Kesk. JPN Kesk. AUS Kesk. \- 0 1988 Minardi BRA Kesk. SMR 16 MON DNQ MEX DNQ CAN DNQ USE FRA GBR GER HUN BEL ITA POR ESP JPN AUS \- 0 == Lähteet == * === Viitteet === Luokka:Espanjalaiset Formula 1 -kuljettajat Luokka:Vuonna 1960 syntyneet Luokka:Vuonna 2021 kuolleet
Fragma

Fragma tai Fragma project on saksalainen house/trance yhtye, jonka perustivat vuonna 1998 saksalaiset veljekset Dirk ja Marco Duderstadt. Fragma tuotti ensimmäisen singlensä Toca Me kokeneen tuottajan Ramon Zenkerin kanssa. Julkaisunsa jälkeen single nousi useille listoille, esimerkiksi 11. UK Singles listalla. Varsinainen läpimurto tuli vuonna 2000 hitillä Toca's Miracle, se lainasi melodiaa aikaisemmasta kappaleesta Toca me ja sanoitus lainattiin Cocon vuonna 1997 julkaistusta kappaleesta I need a miracle. Single nousi heti listojen kärjeen Isossa-Britanniassa, Australiassa ja Irlannissa. Ensimmäinen albumi, Toca, julkaistiin vuonna 2001. Kuten myös kaksi single; Everytime you need me ja You are alive. Vuonna 2002 Duderstadtsit perustivat oman studionsa, Evergreen-Terracen. Samana vuonna julkaistiin toinen albumi Embrace, josta löytyy hitti singlet Say that you're here, embrace me, man in the moon ja Time and time again. 2006 Fragma julkaisi uuden singlen Radio Waves Kirsty Hawkshawin kanssa. Tällä hetkellä Dirk ja Marco tekevät musiikkia duona nimeltä Duderstadt, heidän sukunimensä mukaan. Heiltä on ilmestynyt kaksi singlea, Sunrise ja Taking Over. == Diskografia == === Studioalbumit === * Toca (2001) * Embrace (2002) === Singlet === * Toca Me (1999) * Toca's Miracle (2000) * Everytime You Need Me (2001) * You Are Alive (2001) * Say That You're Here (2001) * Embrace Me (2002) * Time and Time Again (2002) * Man in the Moon (2003) * Born to Love (2005) * Radio Waves (Kirsty Hawkshaw) (2006) * Deeper (2007) * Toca's Miracle 2008 (2008) * Memory (2008) * Forever and a Day (2009) * What Do You Want (Jesus Luzin kanssa) (2010) * Oops Sorry (2011) * Everytime You Need Me 2011 (2011) * What Love Can Do (Plastik Funkin kanssa) (2011) * Insane (in Da Brain) (Djs from Marsin kanssa) (2011) * Thousand Times (2012) * Where Do We Go (Akil Wingaten kanssa) (2012) * Toca Me (Twolud remix (2015) Luokka:Saksalaiset eurodanceartistit ja -yhtyeet Luokka:Saksalaiset tekno- yhtyeet Luokka:Saksalaiset house-yhtyeet Luokka:Trance-yhtyeet
Lords of Twilight

Lords of Twilight on Thy Serpentin vuonna 1997 julkaisema mini-cd, joka sisältää uudelleennauhoitettuja demokappaleita ja pari uudempaa kappaletta. ==Kappaleet== # # # # # # # # # == Kokoonpano == * Sami Tenetz – laulu, kitara, koskettimet (kappaleet 8 ja 9) * Azhemin – koskettimet (kappaleet 2, 4 ja 6) * Agathon – rummut (kappaleet 2, 4 ja 6), koskettimet (kappale 7) * Luopio – basso, koskettimet (kappaleet 1,3 ja 5) ==Lähteet== Luokka:Thy Serpentin albumit Luokka:Vuoden 1997 albumit
Omega Telocvovim

__NOTOC__ Omega Telocvovim (Ω Telocvovim) on suomalaisen black metal -yhtye Enochian Crescentin toinen albumi, joka julkaistiin 21. tammikuuta 2000. Albumin nimi on brittiläisen okkultistin, John Deen kehittelemää heenokiaanista/enokiaanista ”enkelikieltä” ja tarkoittaa "Suurta kuoleman lohikäärmettä" eli Luciferiähttp://www.rusmetal.ru/vae_solis/enochiancrescent.html. ==Kappaleluettelo== # # # # # # # # # == Kokoonpano == * Drakh Wrath – laulu * Victor Floghdraki – kitara * Grief Kadmos – rummut * Michael Apofis – kitara * Harald Tannin – basso == Lähteet == == Aiheesta muualla == * Luokka:Enochian Crescentin albumit Luokka:Vuoden 2000 albumit
Death (EP)

__NOTOC__ Death on Thy Serpentin EP vuodelta 2000. Levy sisältää neljä kappaletta. == Kappaleet == Kaikki kappaleet säveltänyt ja sanoittanut Thy Serpent. # # # # == Kokoonpano == * Sami Tenetz – kitara * Azhemin – basso, koskettimet, laulu * Tomi Ullgren – kitara * Teemu Laitinen – rummut == Aiheesta muualla == * Death discogs.com -sivustolla * Luokka:Vuoden 2000 EP:t Luokka:Thy Serpentin albumit
Äimä (yhtye)

Äimä on suomalainen vuonna 1973 Anjalankoskella perustettu folk rock -yhtye. Suuren yleisön tietoisuuteen Äimä ei koskaan tullut, mutta omissa piireissään se on saavuttanut kulttiyhtyeen maineen. Yhtye levytti viimeksi 1980-luvulla. Yhtye keikkailee harvakseltaan edelleen. == Historia == Äimän ensiesiintyminen tapahtui heinäkuussa 1973 Kaustisen kansanmusiikkijuhlilla. Esiintyminen oli menestys, samoin kuin 1975 julkaistu ensisingle Teppana Jänis/ Vanhat omppopuut. Äimän kolme ensimmäistä singleä julkaisi Love Records vuosina 1975–76, mutta kokonaista LP:tä Äimä ei päässyt tekemään ennen yhtiön konkurssia. 1980-luvulla yhtye pääsi kuitenkin julkaisemaan kaksi LP:tä. Helsingin Sanomien Jukka Hauru kirjoitti Äimän toisen albumin arvostelussaan 1989: ”Äimän hanurisoinnissa kimmeltää maailmanmusiikillinen valohämy. Viljo Voron ja Hannu Seppäsen suomalaisglobaalit polkat ja poljennot paljastavat hillityssä hillittömyydessään sentimenton, joka harrastajamaisuutta makustellessaan tekee tahattomuudesta tahallisuuden ylevän muodon.” == Kokoonpano == === 1973-1982 === * Hannu Seppänen (laulu, mandoliini, akustinen kitara, balafon, 2-rivinen haitari, 5-kielinen kantele, tenoribanjo, nokkahuilu, lusikat) * Hannu Suolanen (pianohaitari, piano) * Erkki Tolsa (laulu, akustinen kitara, sähkökitara, huuliharppu, lyömäsoittimet) * Juha Hytti (viulu, mandoliini, piano, laulu) * Kari Peuhu (basso) === 1982- === * Hannu Seppänen (laulu, 2-rivinen haitari, akustinen kitara, mandoliini, balafon) * Hannu Suolanen (pianohaitari, piano) * Erkki Tolsa (laulu, akustinen kitara, sähkökitara, busuki) * Juha Hytti (mandoliini, viulu, piano) * Jussi Liski (basso) * Jukka Lavonen (rummut, lyömäsoittimet, djémbe, darbuka) * Lasse Lietsalmi (saksofonit, klarinetti, lyömäsoittimet)(k.) == Diskografia == === Singlet === * Teppana Jänis/ Vanhat omppopuut (1975) * Menkööt toiset töihin/ Niin kuin Jarno (1975) * Aikaisin aamulla/ Tee taas lauluja rakkaudesta (1976) * Ähläm/ Sunnuntaihippi (1980; julkaistu salanimellä Saltzmann) === LP:t === * Äimä (1983) * ...ja tarjoilu jatkuu... (1989) == Lähteet == == Aiheesta muualla == * Suomalaisen musiikin tiedotuskeskus - Hannu Seppänen Luokka:Suomalaiset folk rock -yhtyeet Luokka:Suomalaiset kansanmusiikkiyhtyeet
Shannon Rutherford

Shannon Rutherford on Maggie Gracen esittämä kuvitteellinen hahmo yhdysvaltalaisessa draamasarjassa Lost. == Taustaa == === Ennen onnettomuutta === Shannon työskenteli baletinopettajana Yhdysvalloissa ja jonkin aikaa au pairina Ranskassa, jossa hän vahti kahta lasta, Laurentia ja Sophieta. Kun Shannon oli 19-vuotias, hänen isänsä kuoli auto-onnettomuudessa. Shannonin isän vaimo peri miehensä koko omaisuuden. Shannon sai unelmiensa harjoittelupaikan New Yorkista, mutta hänellä ei ollut varaa muuttaa sinne. Shannon joutui suunnittelemaan huijauksen saadakseen rahaa velipuoleltaan Boonelta. Shannon uskotteli Boonelle, että hänen poikaystävänsä pahoinpiteli häntä. Shannon oletti, että Boone lahjoisi poikaystävän katoamaan Shannonin elämästä, ja näin kävikin. Shannon ja poikaystävä olivat sopineet, että Shannon saisi rahat itselleen. Poikaystävä vei kuitenkin kaikki rahat. Shannon joutui tunnustamaan totuuden Boonelle, ja he päättivät palata Yhdysvaltoihin seuraavalla lennolla. Viimeisenä iltanaan Sydneyssä Shannon ja häneen ihastunut Boone makasivat keskenään. === Onnettomuuden jälkeen === Shannon oli mukana yrittämässä yhteyden saamista ulkomaailmaan koneen radiolähettimellä. Hän onnistui kääntämään heidän vastaanottamansa ranskankielisen hätäkutsun englanniksi. Shannon tutustuu irakilaiseen sotilaaseen Sayidiin, ja ystävyys kehittyy pian romanttiseksi suhteeksi. Shannon alkaa nähdä näkyjä Toisten kidnappaamasta Waltista. Shannon ja Sayid lähtevät jäljittämään näkyjä. Kun Shannon juoksee pusikkoon kadonneen Waltin perään, hätääntynyt Ana Lucia luulee häntä yhdeksi Toisista ja ampuu häntä rintakehään. Shannon kuolee Sayidin käsivarsille, ja hänet haudataan myöhemmässä jaksossa. Shannon on kuolemansa jälkeen nähty vierailevana tähtenä kolmannen kauden neljännessätoista jaksossa "Paljastus", jossa hän esiintyy lyhyessä lentokenttätakaumassa. === Vaihtoehtoinen aikajana === Vaihtoehtoisessa aikajanassa Shannon elää Boonen mukaan ”huonossa parisuhteessa”. Boone yrittää hakea Shannonin pois Australiasta, mutta tämä ei suostu lähtemään. Myöhemmin Boone onnistuu tuomaan Shannonin Los Angelesiin. Shannon ajautuu Hurleyn kanssa tappeluun, jonka Sayid keskeyttää. Sayidin koskiessa Shannonia he muistavat entisen elämänsä saarella. Tämän jälkeen Shannon suutelee Sayidia. Shannon on mukana kirkossa Sayidin kanssa, kun he ”siirtyivät eteenpäin” muiden selviytyneiden kanssa. == Poistuminen sarjasta == Näyttelijä Maggie Grace on kertonut olleensa pettynyt siihen, että käsikirjoittajat päättivät tappaa hahmon. Gracen mukaan hahmo jäi ”valkoisen etuoikeuden” karikatyyriksi, ja Shannonin tarinassa olisi ollut potentiaalia muuhunkin. Grace toivoi, että hahmo olisi viimeisillä hetkillään voinut esimerkiksi uhrautua muiden puolesta. == Lähteet == Rutherford, Shannon
Honda Civic del Sol

Honda Civic del Sol (tunnetaan myös nimillä Honda del Sol, Honda CRX del Sol ja Honda Civic CRX) on Hondan vuosina 1992–1998 valmistama kaksipaikkainen targa-korinen auto. Malli perustui Civicin alustaan ja tekniikkaan ja oli suositun CR-X:n seuraaja. Auto tuli myyntiin vuonna 1992 Japanissa ja Isossa- Britanniassa, ja Yhdysvaltojen markkinoille se tuli vuotta myöhemmin. Espanjankielinen nimi del Sol yhdistetään aurinkoon ja se viittaa auton aukeavaan kattoon. Yhdysvaltain markkinoilla CRX-nimi pudotettiin pois, koska auto poikkesi niin paljon aikaisemmista malleista, jotka olivat hatchbackeja eivätkä targoja. Malli tuli markkinoille Euroopassa nimellä Civic CRX, mutta vuoden 1994 malleista lähtien Honda pudotti Euroopassa Civic-nimen pois ja lisäsi muualla käytetyn del Sol -nimikkeen, jolloin nimi oli jatkossa CRX del Sol. Euroopassa myydyt mallit olivat varustetasomerkinnöiltään ESi ja VTi. ESi:n moottorina oli 1,6-litrainen (125 hv) SOHC VTEC -moottori ja vastaavasti VTi:ssä 160-hevosvoimainen DOHC VTEC. Vuosien varrella vakio- ja lisävarustevalikoimaa päivitettiin, mutta muutokset olivat pieniä. del Sol oli tilattavissa myös sähköisesti avautuvalla ja sulkeutuvalla katolla. TransTop- niminen mekanismi toimii ainoastaan auton ollessa pysäköitynä ja pienentää tavaratilan kapasiteettia noin puolella perusversioon verrattuna. Myynnin parantamiseksi del Sol kävi läpi vähäisen muutoksen, joka sisälsi kahden sisemmän etuvalon poistamisen Euroopan ulkopuolisilla markkinoilla vuosina 1995/1996. == Lähteet == == Aiheesta muualla == Civic del Sol Luokka:S-segmentin autot Luokka:1990-luvun autot
Tarim Oil

Tarim Oil on China National Petroleum Corporationin tytäryhtiö, joka harjoittaa öljyn- ja maakaasunporausta Tarimin altaalla Xinjiangissa.BBC News: China's war against sand, ELouisa Lim , 27.1.2007 18:50 UTCInternational Herald Tribune via Unpresented Peoples and Nations Organisation: East Turkestan: Bursting Boom Town Holds Key to a Stable China, , 22.12.2005, luettu 9.4.2007 14:59 UTC +3hXianhua via Uyghur Canadian Association: Tarim Basin becomes China's major oil, gas supplier, , luettu 9.4.2007 15:12 UTC +3h Alueelta pumpataan huomattava osa Kiinassa tuotetusta öljystä ja maakaasusta. ==Lähteet== ==Aiheesta muualla== *PetroChina to double gas output from Tarim oil field Alexander's Gas & Oil Connection: Compary News E & SE Asia, volume 11, issue #24 - Thursday, December 21, 2006 * China's Tarim Basin becomes major oil and gas supplier Alexander's Gas & Oil Connection: Compary News E & SE Asia, volume 10, issue #15 - Wednesday, August 17, 2005 * PetroChina expects Tarim output to jump 50 % Alexander's Gas & Oil Connection: volume 11, issue #20 - Thursday, October 26, 2006 * PetroChina takes measures to protect environment of Tarim oil field Alexander's Gas & Oil Connection: Compary News E & SE Asia, volume 9, issue #20 - Thursday, October 14, 2004 * PetroChina finds new oil and gas discoveries at Tarim basin Alexander's Gas & Oil Connection: Compary News E & SE Asia, volume 7, issue #22 - Wednesday, November 13, 2002 luokka:Xinjiang Luokka:Kiinalaiset öljy-yhtiöt
Xinyuan Nalatin lentoasema

Xinyuan Nalatin lentoasema on yksi Sinkiangin yhdestätoista lentoasemasta. Lentoaseman rakentaminen alkoi kesäkuussa 2004. Rakennustyö maksoi 156 000 000 renminbiä. Lentokenttä kykenee vastaanottamaan ainakin Boeing 747:n kokoisia lentokoneita. Nalati (Narat) sijaitsee Sinkiangin Joutsenjärven ja Kunasin ruohikon lähistöllä, missä käy 133 000 matkailijaa tuottaen 27 000 000 renminbin vuositulot. ==Lähteet== ==Aiheesta muualla== * * Luokka:Kiinan lentoasemat Luokka:Xinjiang
Kliini

Kliini on eliölajin sisäistä vähittäistä eli liukuvaa muutosta eri maantieteellisillä alueilla vallitsevien fenotyyppien välillä. Erityisesti eri alueilla esiintyvien alalajien välillä voi olla vaihettumisvyöhyke, kliini, jossa populaation koostumus vähittäin muuttuu. Populaatiogenetiikassa kliinillä viitataan useimmiten yhden tietyn geenin taajuudessa esiintyvään maantieteelliseen muutokseen. Kliini eroaa käsitteestä ekotyyppi siinä, että jälkimmäinen kuvaa vain populaation eroamista toisista populaatioista esimerkiksi kasvupaikasta johtuen, kun taas eri kliineillä on selkeästi erilainen geneettinen tausta. Tilannetta voi verrata genotyypin ja fenotyypin eroavaisuuksiin. Kliini voi heijastaa luonnonvalinnan vaikutusta tai se voi johtua maantieteellistä eristyneisyyttä seuranneesta populaatioiden uudelleen kohtaamisesta. Kliinin käsitteen otti käyttöön Sir Julian Huxley. Ihmisrotujaottelua koskevassa keskustelussa kliiniteoria on esitetty biologisena vaihtoehtona morfologiselle rotuluokittelulle. == Lähteet == Luokka:Populaatiogenetiikka Luokka:Rotu
Commodore SX-64

Commodore SX-64 oli Commodoren 1983 julkaisema Commodore 64:n ja Commodore 1541 -levykeaseman pohjalle rakennettu kannettava tietokone, jossa on myös 5-tuuman värimonitori. Tämä tekee SX-64 laitteesta ensimmäisen värinäytöllisen kannettavan tietokoneen. Tietokone on siirrettävä matkalaukun kokoinen tietokone ja painaa kymmenkunta kiloa. Commodore SX-64 on käytännöllisesti katsoen täysin yhteensopiva Commodore 64:n ja 1541-levyaseman yhdistelmän kanssa. SX64:ssä ei ole kasettiasemaa, eikä sille liitintä, joten koneen muistipaikat 0 ja 1 poikkeavat standardista Commodore 64:stä, samaten CIA1-piirin kasettiasemaan kytketty bitti on pois käytöstä. Samaten käyttäjän portissa on vaihtojännitenastat kytketty aavistuksen eri tavalla, joten kaikki lisälaitteet eivät välttämättä toimi. Kaikki sarjaväylään kytkettävät laitteet lähestulkoon poikkeuksetta toimivat myös SX-64-laitteissa ja suurin osa moduuleista. Toimimattomiin moduuleihin kuuluvat esimerkiksi CP/M-moduuli ja ulkoiset prosessorikortit, johtuen muun muassa siitä, että koneen moduuliportti on johdon päässä. SX-64:ssä on samanlainen videoportti kuin aikansa Commodore 64-tietokoneissa. RF-modulaattori sen sijaan on jätetty koneesta pois. SID-piirin äänet on johdettu myös koneessa olevaan sisäiseen pieneen kaiuttimeen. Käynnistyessään koneen alkuvärit poikkeavat standardeista väreistä, syynä se, että pienen monitorin antama kuva on epäselvempi kuin tavanomaiseen televisioon tai monitoriin kytkettynä oleva standardi Commodore 64. Värit ovat lähellä Commodore VIC20:n värejä. Laitteen kernal-romissa on myös muita muutoksia - esimerkiksi shift+run/stopin painallus aiheuttaa ensimmäisen levyasemalla olevan ohjelman latauksen sen sijaan, että ohjelma ladattaisiin kasetilta. Mikäli laitteelle annetaan kasetilta lataava komento, laitteen käyttöjärjestelmä ilmoittaa olemattomasta laitteesta. SX64-laitteissa on sama piirisarja kuin standardissa 1980-luvun alun Commodore 64 -koneessa. Piirit ovat 6502-perheen NMOS-sarjan piirejä. Koneesta on myös olemassa skandinaavisilla näppäimillä varustettu versio. == Lähteet == Luokka:Commodore Luokka:Commodore 64 Luokka:Kannettavat tietokoneet Luokka:Vuoden 1983 tietokoneet
Guido Buchwald

Guido Buchwald (s. 24. tammikuuta 1961) on saksalainen entinen jalkapalloilija ja nykyisin jalkapallovalmentaja. Puolustajana pelannut Buchwald voitti maailmanmestaruuden vuoden 1990 MM-kisoissa. Toukokuusta 2010 lähtien Buchwald on toiminut Japanin jalkapalloliiton neuvonantajana. Buchwald berät Japan == Ura pelaajana == Guido Diego Buchwald pelasi uransa alkuaikoina sekä puolustuksessa että keskikentällä, mutta vakiintui lopulta puolustajapelaajaksi. Hän aloitti uransa aikuisten sarjoissa aladivisioonissa Stuttgarter Kickersissä vuonna 1979. Bundesligassa Buchwald debytoi vuonna 1983 VfB Stuttgartin joukkueessa. Hän edusti seuraa suurimman osan urastaan aina vuoteen 1994 asti. Buchwald pelasi VfB Stuttgartissa 325 pääsarjaottelua ja teki 28 maalia. Vuosina 1994–1997 hän pelasi Japanin pääsarjassa Urawa Red Diamondsin joukkueessa ja palasi sitten vielä Saksaan Karlsruher SC:hen. Buchwald pelasi Karlsruhessa yhdeksän Bundesliigaottelua kaudella 1997–1998 ja lopetti uransa kauden 1998–1999 jälkeen 2. Bundesliigassa. Yksi Buchwaldin uran kohokohtia oli kauden 1991–1992 viimeisessä sarjaottelussa Saksan mestaruuden ratkaisseen maalin viimeistely, kun peliaikaa oli jäljellä kuusi minuuttia. Saksan jalkapallomaajoukkuetta Guido Buchwald edusti vuosina 1984–1994. Hän pelasi 76 maaottelua ja teki niissä neljä maalia. Buchwald voitti maailmanmestaruuden vuoden 1990 MM-kisoissa ja EM-hopeaa vuoden 1992 EM-kisoissa. Hän sai lempinimen Diego vuoden 1990 MM-kisoissa, kun hän onnistui puolustamaan loppuottelussa sen ajan maailman parhaan pelaajan Diego Maradonan tehottomaksi. Meriitit pelaajana * Maailmanmestaruus: 1990 * EM- hopea: 1992 * UEFA Cupin hopea 1989 * Saksan mestaruus: 1984, 1992 * Saksan Cupin hopea 1986 == Peliuran jälkeen == Pelaajauransa jälkeen Buchwald jatkoi Karlsruher SC:ssä urheilutoimenjohtajana ja siirtyi sieltä kasvattajaseuransa Stuttgarter Kickersin urheilutoimenjohtajaksi. Vuonna 2003 hän siirtyi Japaniin valmentamaan entistä seuraansa Urawa Red Diamondsia, jonka hän valmensi Japanin mestariksi vuonna 2006. Samana vuonna Buchwald valittiin sarjan parhaaksi valmentajaksi. Vuonna 2007 Buchwald siirtyi takaisin Saksaan valmentamaan 2. Bundesliigaan juuri pudonnutta Alemannia Aachenia. Hänet erotettiin tehtävästä marraskuun 2007 lopulla. Meriitit valmentajana * Japanin mestaruus 2006 * Japanin Cup 2005 ja 2006 * Japanin liigan vuoden valmentaja 2006 == Lähteet == * Fussballdaten.de - Guido Buchwaldin tilastot === Viitteet === Luokka:Saksalaiset jalkapalloilijat Luokka:Saksalaiset jalkapallovalmentajat Luokka:Jalkapallon maailmanmestarit Luokka:Vuonna 1961 syntyneet Luokka:Elävät henkilöt
Musaka

Musaka tai moussaka () on itäisen Välimeren alueen keittiöille tyypillinen munakoisopaistos. Se muistuttaa joissain määrin lasagnea, jossa pastalevyt on korvattu munakoisoviipaleilla. Musaka yhdistetään ruokana etenkin kreikkalaiseen keittiöön, vaikka se on suosittu perinneruoka Kreikan lisäksi myös koko Balkanin alueella sekä Turkissa ja Lähi-idässä. Ruokalajin nimi tulee osmaniturkin sanasta musaqqa‘ah (مسقعة), joka on edelleen lainattu arabian kielestä. Lähi-idässä musaka tunnetaan ennen kaikkea kasvisversiona, jossa on munakoisoa, tomaatteja, papuja ja sipulia. Kreikassa tällaista musakaa kutsutaan pseudo-musakaksi (pseftomousakás). Kreikkalaiseen musakaan tulee munakoison lisäksi kerroksittain muun muassa lampaanlihaa, sipulia, tomaattikastiketta, valkokastiketta ja juustoraastetta. Munakoisot viipaloidaan ja paistetaan oliiviöljyssä, ja asetellaan kerroksittain vuokaan muiden ainesten kanssa. Alle laitetaan joskus kerros perunaviipaleita. Päälle kaadetaan valkokastiketta. == Lähteet == == Aiheesta muualla == Luokka:Kreikkalaiset ruokalajit
Feta

Feta (, ”viipale”) on kreikkalainen suolaveteen säilötty valkoinen juusto, joka valmistetaan lampaan- ja vuohenmaidosta. Se on suosittu juusto ympäri maailman, ja sitä käytetään runsaasti muun muassa pöytäjuustona, leivonnassa ja salaateissa. Nykyisen kaltaista fetajuustoa on valmistettu Kreikassa jo antiikin ajalla viimeistään 700-luvulla eaa.Tieteen kuvalehti Historia 11/2014, s. 72–73. Feta on valkoista, kuoretonta, halkeilevaa ja murenevaa. Se on normaalisti täysrasvaista, mutta myös vähärasvaisia muunnoksia on nykyisin saatavilla. Nykyisin fetaa saa myös laktoosittomana. Fetaa kypsytetään pari viikkoa ja säilötään suolattuina viipaleina tai kuutioina puutynnyrissä yleensä herassa tai suolavedessä. Se kypsyy kuukauden ajan. Feta on kreikkalaisessa keittiössä oleellinen osa kreikkalaista salaattia, johon kuuluu salaatin päälle aseteltu suuri fetaviipale. Se on myös tyypillinen meze eli alkupala yhdessä muiden mezejen kanssa. Kummassakin tapauksessa feta maustetaan oreganolla ja neitsytoliiviöljyllä. Fetaa käytetään myös monissa muissa kreikkalaisen keittiön resepteissä, kuten saganaki ja spanakopita. Euroopan unioni on myöntänyt kreikkalaiselle fetalle nimisuojan vuonna 2005. Lain mukaan vain Kreikassa valmistetusta vuohen- ja lampaanmaitojuustosta saa käyttää nimeä feta. Saksa ja Tanska vastustivat tätä, sillä myös niissä valmistettiin fetan kaltaisia juustoja, joita oli pitkään kutsuttu nimellä feta. Muissa maissa valmistettuja vastaavia juustoja myydään nykyisin esimerkiksi nimityksillä ”salaattijuusto” tai ”valkoinen juusto”. Monissa Balkanin maissa fetaa vastaa sirene-juusto ja turkissa beyaz peynir -juusto. Myös Kreikassa valmistetaan useita paikallisia fetankaltaisia juustoja, joilla on joku muu nimi; näihin kuuluu muun muassa manouri. == Lähteet == == Aiheesta muualla == * Feta registered as Protected Designation of Origin * Fetamania - Feta's history, production and conservation methods, and recipes * A feta cheese recipe by David B. Fankhauser, PhD - University of Cincinnati Clermont College * Truth, Lies and Feta by Ellen Gooch, editor-in-chief, Epikouria Magazine Luokka:Euroopan unionin suojatut alkuperäisnimitykset Luokka:Kreikkalaiset juustot Luokka:Lampaanmaitojuustot Luokka:Seulonnan keskeiset artikkelit Luokka:Vuohenmaitojuustot
Jim Geringer

James ”Jim” Geringer (s. 24. huhtikuuta 1944) oli Wyomingin osavaltion 30. kuvernööri. Geringer kasvoi maatilalla Wheatlandissa, Wyomingissa, Yhdysvalloissa. Hän opiskeli Kansasin osavaltionyliopistossa ja suoritti tutkinnon konetekniikasta. Hän palveli kymmenen vuotta Yhdysvaltain ilmavoimissa. Geringer on republikaani. Hänet valittiin Wyomingin kuvernööriksi vuonna 1994, ja häntä seurasi vuonna 2003 Dave Freudenthal. Ennen kuvernööriksi valintaansa hän toimi vuodesta 1989 Wyomingin senaatin jäsenenä, mitä ennen hän oli toiminut kuusi vuotta Wyomingin edustajainhuoneen jäsenenä. == Lähteet == Luokka:Wyomingin kuvernöörit Luokka:Yhdysvaltalaiset republikaanipoliitikot Luokka:Vuonna 1944 syntyneet Luokka:Elävät henkilöt
William H. Avery

William Henry Avery (11. elokuuta 1911 Wakefield, Kansas – 4. marraskuuta 2009 Wakefield, Kansas) oli yhdysvaltalainen republikaanipoliitikko, joka toimi Kansasin osavaltion kuvernöörinä vuosina 1965–1967. Hän pyrki kuvernöörinä jatkokaudelle, muttei tullut valituksi. Avery valmistui Kansasin yliopistosta 1934. Hän oli Yhdysvaltain edustajainhuoneen jäsen vuosina 1955–1965. 25\. syyskuuta 2008 hänestä tuli vanhin elävä entinen kongressin jäsen Arthur Andrewsin kuoltua. Hän oli myös ennen kuolemaansa toiseksi vanhin elossa ollut minkään Yhdysvaltain osavaltion kuvernööri Albert Rosellinin jälkeen. == Lähteet == Luokka:Kansasin kuvernöörit Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1911 syntyneet Luokka:Vuonna 2009 kuolleet
Ladysmith

Ladysmith voi viitata ainakin seuraaviin paikkakuntiin: * Ladysmith, Brittiläisessä Kolumbiassa Kanadassa * Ladysmith, Wisconsinissa Yhdysvalloissa * Ladysmith, KwaZulu-Natalin provinssissa Etelä-Afrikassa * Ladysmith, Western Capen provinssissa Etelä-Afrikassa * Ladysmith, Uudessa Etelä-Walesissa Australiassa Muita merkityksiä: * Ladysmithin piiritys, toisen buurisodan aikainen tapahtuma * Ladysmith Black Mambazo, eteläafrikkalainen kuoro.
Korla Lichengin lentoasema

Korla Lichengin lentoasema (; ) on lentoasema Korlan kaupungissa Xinjiangin autonomisella alueella. Lentoasemaa käytti vuonna 2023 kaikkiaan noin 2,5 miljoonaa matkustajaa, mikä teki siitä Kiinan 63. vilkkaimman lentoaseman. == Lähteet == Luokka:Kiinan lentoasemat Luokka:Korla
Calvin L. Rampton

Calvin Lewellyn Rampton (6. marraskuuta 1913 – 16. syyskuuta 2007) oli yhdysvaltalainen demokraattipoliitikko, joka toimi Utah'n osavaltion kuvernöörinä vuosina 1965–1977. Rampton on tähän mennessä ainoa, joka on toiminut Utah'n kuvernöörinä kolme kautta.http://historytogo.utah.gov/people/calvinlrampton.html Rampton syntyi Bountifulissa, Utah'ssa, ja meni 10. maaliskuuta 1940 naimisiin Lucybeth Cardonin kanssa. Pari sai neljä lasta. Rampton menehtyi syöpään Utah'ssa syyskuussa 2007. == Lähteet == Luokka:Utahin kuvernöörit Luokka:Vuonna 1913 syntyneet Luokka:Vuonna 2007 kuolleet Luokka:Yhdysvaltalaiset demokraattipoliitikot
Sumida

Sumida () on yksi Japanin pääkaupungin Tokion erillisalueista. Se sijaitsee kaupungin itäosassa Sumida- ja Arajokien välissä Tokion keisarillisen palatsin koillispuolella ja rajautuu Adachin, Arakawan, Chūōn, Edogawan, Katsushikan, Kōtōn ja Taitōn erillisalueisiin. Sumidassa on 266 814 asukasta (vuonna 2017) ja sen pinta-ala on 13,77 neliökilometriä. == Aluejako == Sumidan erillisalueella on 26 kaupunginosaa, jotka jakautuvat yhteensä 104 osa- alueeseen (). Yhteen kaupunginosaan kuuluu kahdesta kuuteen osa-aluetta. *Azumabashi *Bunka *Chitose *Higashi-Komagata *Higashi-Mukōjima *Higashi- Sumida *Honjo *Ishiwara *Kamezawa *Kikukawa *Kinshi *Kyōjima *Kōtōbashi *Midori *Mukōjima *Narihira *Oshiage *Ryōgoku *Sumida *Tachibana *Taihei *Tatekawa *Tsutsumidōri *Yahiro *Yokoami *Yokokawa == Kaupunkikuva ja nähtävyydet == Sumidassa sijaitseva Ryōgoku oli merkittävä viihdekeskus Edo- kaudella, nykyisin alueella sijaitsevat Ryōgoku Kokugikan -sumoareena ja Edo- Tokio-museo. Siellä sijaitsee myös Japanin korkein rakennelma, 634 metriä korkea televisio- ja näköalatorni Tokyo Skytree. == Kuvia == Tiedosto:Asahi Breweries Headquarters (derivative image).jpg|Asahi-panimon päärakennus Tiedosto:Edo-Tokyo Museum 2014.jpg|Edo-Tokio-museo == Lähteet == == Aiheesta muualla == *Erillisalueen internetsivut Luokka:Tokion erillisalueet
Pyhän Henrikin risti

Pyhän Henrikin risti on Suomen evankelis-luterilaisen kirkon kunniamerkki, joka jaetaan suomalaisille ja ulkomaalaisille henkilöille erityisesti ekumeenisista ansioista tai Suomen evankelis-luterilaisen kirkon sisarkirkkoihin suhteita edistävästä toiminnasta. Risti on nimetty legendaarisen piispa Henrikin mukaan. Risti perustettiin kirkolliskokouksessa 2005. Ensimmäiset ristit jaettiin 9. huhtikuuta 2007. * kunniamerkin nauha ==Pyhän Henrikin ristin saajia== * 2007: arkkipiispa John Vikström ja professori Tuomo Mannermaa * 2008: presidentti Martti Ahtisaari, inkerinsuomalaisten pappi, rovasti Paul Saar ja Suomen ortodoksisen kirkon arkkipiispa Leo * 2009: Namibian evankelisluterilaisen kirkon piispa Tomas Shivute ja teologian tohtori h.c. Risto Lehtonen * 2010: Inkerin evankelis- luterilaisen kirkon piispa emeritus Leino Hassinen * 2011: Jordanian ja Pyhän maan evankelisluterilaisen kirkon piispa Munib Younan * 2012: professori emerita Marja-Liisa Swantz ja rovasti, oopperalaulaja Esa Ruuttunenhttp://evl.fi/EVLUutiset.nsf/Documents/976363A12EE7BD70C22579E9004D9072?OpenDocument⟨=FI * 2013: entinen puolustusministeri Elisabeth Rehn * 2014: professori emeritus Eino Murtorinne * 2015: lastenlääkäri Leena Kaartinen * 2016: teologian maisteri Anneli Janhonen * 2017: kirkkoneuvos, teologian tohtori Risto Cantell * 2018: oikeushammaslääkäri Helena Ranta ja Luterilaisen maailmanliiton (LML) pääsihteeri Martin Junge * 2019: emerituspiispa Eero Huovinen * 2020: Inkerin kirkon piispa emeritus Aarre Kuukauppi ja sosiaalineuvos Birgitta Rantakari * 2021: suurlähettiläs René Nyberg * 2022: Norjan kirkon johtava piispa Olav Fykse Tveit * 2023: Viron kirkon piispa Tiit Salumäe ==Katso myös== * Mikael Agricolan risti * Pyhän Karitsan ritarikunta == Lähteet == ==Aiheesta muualla== * Kuva rististä Luokka:Suomen evankelis- luterilaisen kirkon palkinnot Luokka:Suomen kunniamerkit
Mikael Agricolan risti

Mikael Agricolan risti on Suomen evankelis-luterilaisen kirkon kunniamerkki. Risti on nimetty Turun piispan ja uskonpuhdistaja Mikael Agricolan mukaan. Risti perustettiin kirkolliskokouksessa 2005. Ensimmäiset ristit jaettiin 9. huhtikuuta 2007 kirjailija Anna-Maija Raittilalle ja entiselle kansliapäällikölle Jaakko Nummiselle. Kunniamerkkiä jakaa arkkipiispa merkittävästä kirkon tarkoitusperiä edistävästä toiminnasta. Sen myöntämisessä voidaan ottaa huomioon myös suomalaisen kulttuurin kehittämiseen ja edistämiseen liittyvät ansiot. * kunniamerkin nauha Ristin ovat saaneet myös: *2008 professori Seikko Eskola *2009 kirjailija Lassi Nummi, arkkiatri Risto Pelkonen ja teologian tohtori Jaakko Ripatti *2010 rovasti Niilo Rauhala, oopperalaulaja Jorma Hynninen ja dosentti Kyllikki Tiensuu *2011 professori emerita Raija Sollamo *2012 rovasti Esa Ruuttunen *2013 sosiaalineuvos, rovasti Antti Lemmetyinen *2015 tekstiilitaiteilija, professori Päikki Priha *2016 kirkkohistorian professori, teologian tohtori Juha Seppo *2017 arkkitehti, akateemikko Juha Leiviskä *2018 säveltäjä, kapellimestari ja oboisti Kari Tikka *2019 taiteilija Hannu Konola *2020 kääntäjä, FT Tuomas Magga *2021 kirkkohistorian emeritusprofessori Simo Heininen *2022 ylijohtaja Riitta Kaivosoja *2023 tekstiilitaiteilija Helena Vaari ==Katso myös== * Pyhän Henrikin risti * Pyhän Karitsan ritarikunta ==Lähteet== Luokka:Suomen evankelis-luterilaisen kirkon palkinnot Luokka:Suomen kunniamerkit Luokka:Mikael Agricola
Alstom

Alstom S.A. (aikaisemmin GEC Alsthom, sitä ennen Alsthom) on suuri ranskalainen pörssiyhtiö, jonka osake noteerataan Pariisin pörssissä. Se valmistaa junia ja muuta kiskokalustoa sekä näiden ohjausjärjestelmiä, -laitteita ja -palveluja. Yhtiön kotipaikka on Saint-Ouen. Alstomin palveluksessa on noin 32 800 työntekijää. Aiemmin se valmisti myös voimalaitoksia ja energiatuotannon laitteita, kuten turbiineja, generaattoreita ja ilmansuojelulaitteita. Yhdysvaltalainen monialayhtiö General Electric osti Alstomin energia- ja sähkönsiirtoliiketoiminnat vuonna 2014. Yhtiö omisti aikaisemmin maailman suurimpiin kuuluvan Chantiers de l'Atlantique -telakan Saint-Nazairessa Ranskassa, mutta myi enemmistöosuuden (75 %) telakasta norjalaiselle Aker Yards ASA:lle vuonna 2006. Telakalla on rakennettu muun muassa SS Normandie- ja RMS Queen Mary 2 -alukset, joista kumpikin oli valmistumisajankohtanaan maailman suurin laiva. Alstom tunnetaan muun muassa TGV- ja Eurostar- sekä Pendolino-junien valmistajana. Suomeen yhtiö on toimittanut muun muassa Dr13-veturit ja Sm4-lähijunat sekä viimeisimmät Pendolino-junat. Aikaisemmat Pendolino-junat toimitti italialainen Fiat Ferroviaria, jonka Alstom osti vuonna 2002. Alstom osti Bombardierin Transportation-yksikön vuonna 2020. ==Katso myös== *Allegro == Lähteet == ==Aiheesta muualla== *Alstom *Alstom Suomi Luokka:CAC 40 -indeksi Luokka:Euronext 100 -indeksi Luokka:Rautatiekalustovalmistajat Luokka:Energia Ranskassa Luokka:Ranskalaiset pörssiyhtiöt
Vastakarvaan

Vastakarvaan (2002, WSOY) on Mika Wickströmin romaani. Kirjailija mainitsee kirjassa useita moraalifilosofeja ja heidän teoksiaan, jotka ovat myös oikeasti olemassa, esimerkiksi Peter Singerin Oikeutta eläimille. Kirja tuo selkeästi esille myös maksimaalisen vapauden filosofian. ”Kuka tahansa saa tehdä mitä tahansa, kunhan ei alista, riistä tai vahingoita muita eläviä olentoja tai luontoa.” == Juoni == Kirja kertoo Kirsistä, kettutarhaajan tyttärestä, joka aloittaa biologian opiskelemisen yliopistossa. Samalla hän tutustuu kokonaiseen uuteen maailmaan ekologisen anarkismin parissa. Sen periaatteita hän käy kuuntelemassa luennoilla ystävänsä Rosan kanssa, joka osaa soveltaa teoriat käytäntöön. Kirsi muuttaa Turkuun opiskelemaan ja suhde vanhaan poikaystävään Artoon katkeaa. Pian komea luennoitsija Janne iskee silmänsä uuteen opiskelijaan ja heidän välilleen syntyykin pieni romanssi. Kirsi tutustuu vähitellen myös muihin uusiin ihmisiin Rosan kautta. Yhteistä näillä ihmisillä on, että he ovat kaikki eläinoikeusaktivisteja, kukin omalla tavallaan. Heidän elämäänsä ei tunnu sisältyvän mitään muuta kuin itse aate. Kirsi pyydetään mukaan toimintaan ja hänelle uskotaan salaisuuksia. Hän ei kuitenkaan ole varma omista arvoistaan ja hänellä on epäilyksiä toiminnasta, kun mukaan tulevat kettutytöt ja todelliset iskut tarhoihin pelkkien mielenosoitusten lisäksi. Luokka:Suomalaiset romaanit Luokka:Vuoden 2002 kirjat
Raimo Metsänheimo

Raimo Metsänheimo (17. syyskuuta 1925 Helsinki – 27. helmikuuta 2024 OuluKuolinilmoitus. Kaleva 9.3.2024, s. 46.) oli suomalainen kuvanveistäjä, taidemaalari ja taidegraafikko. Hän kirjoitti myös kulttuuriartikkeleita muun muassa sanomalehti Suomenmaahan. Hän kuvasi teoksissaan mieluiten luontoa ja eläimiä. Harrastuksiin kuuluivat sarjakuvat, kirjoittaminen ja voimanosto. Hänet palkittiin töistään muun muassa Pro Finlandia -mitalilla vuonna 1992. Kesällä 2007 hänelle myönnettiin ensimmäisenä oululaisena taideprofessorin arvonimi. == Julkisia veistoksia == * Rupikonna (suihkukaivoveistos), 1983, Uusikatu, Oulu * Kalastajapatsas (suihkukaivoveistos), 1983-1984, Oulunsalo * Tiedonjano, 1987 Kaijonharju, Oulu * Tilapäinen, 1984-1987, Heinäpää, Oulu * Nahkurireliefi 1991, Myllytulli, Oulu * Voimistelua 2003, Hintan ala-aste, Oulu * Vokaliisi 2003, Hintan ala-aste, Oulu == Kuvia julkisista teoksista == Tiedosto:Raimo Metsänheimo Rupikonna 1983.jpg|Rupikonna, 1983, Oulu. Tiedosto:Kalastajapatsas by Raimo Metsänheimo 1983–1984 Oulu.JPG|Kalastajapatsas, 1983–1984, Oulu. Tiedosto:Raimo Metsanheimo Tilapainen 1989.JPG|Tilapäinen, 1988, Oulu. Tiedosto:Tiedonjano by Raimo Metsänheimo 1988 Oulu.JPG|Tiedonjano, 1988 (1987), Oulu. == Lähteet == * === Viitteet === Luokka:Suomalaiset kuvanveistäjät Luokka:Suomalaiset professorin arvonimen saaneet Luokka:Pro Finlandia -palkitut Luokka:Vuonna 1925 syntyneet Luokka:Vuonna 2024 kuolleet